Vladimír Weiss (1964)

''Nemýliť si s menom Vladimír Weiss (1989).

Vladimír Weiss (* 22. september 1964, Bratislava) je slovenský futbalový tréner a bývalý futbalista. 

Od 1. júla 2008 do 31. januára 2012 trénovalJán Kováčik a Vladimír Weiss podpísali dohodu o ukončení zmluvného vzťahu národný futbalový tím Slovenska, predtým trénoval kluby  Artmedia Petržalka (s ktorým získal v sezónach 2004/2005 a 2007/2008 titul) a v roku 2006 trénoval v ruskej Superlige tím Saturn Ramenskoje. 

Medzi jeho najväčšie trénerské úspechy patrí postup do hlavnej fázy Ligy Majstrov UEFA v roku 2005 (s mužstvom Artmedia Petržalka) a postup na FIFA World Cup 2010 v Juhoafrickej Republike (s reprezentáciou SR), dokonca do osemfinále. Práve táto skutočnosť a vynikajúca práca so slovenskou reprezentáciou mu zabezpečilo, že 13. júla 2010 podpísal novú štvorročnú zmluvu ako tréner SR a Slovákov viedol i v kvalifikácii na ME 2012. Po neúspechu, keď sme sa nedostali na záverečný turnaj do Poľska a na Ukrajinu, dostal výpoveď a bol nahradený duom Stanislav Griga - Michal Hipp. Na konci sezóny skončil aj na lavičke ŠK Slovan Bratislava. V nasledujúcej sezóne sa stal hlavným trénerom kazašského klubu Kairat Almaty, s ktorým vyhral národný pohár. Po konci v Kazachstane zasadol Weiss st. v marci 2016 na lavičku gruzínskej reprezentácie, kde sa mu podarilo pozdvihnúť miestny futbal a takmer sa s Gruzínskom dostal na Majstrovstvá Európy v roku 2020. Svoj cieľ nenaplnil a po vzájomnej dohode skončil na lavičke Gruzínska v novembri 2020. V máji 2021 sa stal hlavným trénerom ŠK Slovan Bratislava, kde pôsobí dodnes. Mužstvo sa pod jeho vedením tešilo z štyroch ligových trofejí, celkového prvenstva v Slovnaft Cupe a trojnásobnej účasti v skupinovej fáze Konferenčnej ligy UEFA. V sezóne 2024/25 s ŠK Slovan Bratislava historicky postúpil do hlavnej fázy Ligy Majstrov UEFA.

V roku 1989 sa mu narodil syn Vladimír, ktorý reprezentuje Slovensko vo futbale.

 Trénerské úspechy 
Artmedia Petržalka
 víťaz - Corgoň liga 2004/2005
 víťaz - Corgoň liga 2007/2008
 víťaz - Slovenský pohár vo futbale 2004
 víťaz - Slovenský pohár vo futbale 2008
 postup do hlavnej fázy Ligy Majstrov UEFA v roku 2005 

Slovenské národné futbalové mužstvo
 postup do osemfinále FIFA World Cup 2010 v Juhoafrickej Republike

FC Kairat Almaty
 tretie miesto v Kazašskej lige 2014
 víťaz - Kazašský pohár vo futbale 2014

 Gruzínsko 

 finále baráže o EURO 2020

 ŠK Slovan Bratislava 

 víťaz - Fortuna liga 2020/2021
 víťaz - Fortuna liga 2021/2022
 víťaz - Fortuna liga 2022/2023 
 víťaz - Niké liga 2023/2024
 víťaz - Niké liga 2024/2025
 víťaz - Slovenský pohár vo futbale 2020/21
 postup do hlavnej fázy Konferenčej ligy UEFA 2021/22 
 postup do osemfinále Konferenčej ligy UEFA 2022/23
 postup do predkola play off Konferenčej ligy UEFA 2023/24
 postup do hlavnej fázy Ligy Majstrov UEFA 2024/25

 Ocenenia 
 2009 - Krištáľové krídlo v kategórii šport za úspešné trénovanie futbalovej reprezentácie, ktorá pod jeho vedením postúpila na MS 2010
 jedenásty najlepší reprezentačný tréner za rok 2009, v ankete Medzinárodnej federácie pre futbalovú históriu a štatistiku (IFFHS)
 víťaz v ankete Tréner roka 2009 (Slovensko)
 víťaz v ankete Tréner roka 2010 (Slovensko)
 víťaz v ankete Tréner roka 2020 (Slovensko)
 víťaz v ankete Tréner roka 2021 (Slovensko)
 víťaz v ankete Tréner roka 2022 (Slovensko)
 víťaz v ankete Tréner roka 2023 (Slovensko)
 víťaz v ankete Tréner roka 2024 (Slovensko)
 Referencie 

 Iné projekty 

Kategória:Slovenskí futbalisti
Kategória:Slovenskí futbaloví tréneri
Kategória:Hráči MFK Košice
Kategória:Hráči FC Petržalka 1898
Kategória:Hráči Majstrovstiev sveta vo futbale 1990
Kategória:Tréneri Majstrovstiev sveta vo futbale 2010
Kategória:Držitelia Krištáľového krídla
Kategória:Osobnosti z Bratislavy